open-index/open-wikipedia-markdown huggingface dataset:
HK Riika

**HK Riika** () on latvialainen jääkiekkoseura, joka on Dinamo Riian juniori- ja farmijoukkue. Seura pelaa Venäjän nuorten jääkiekkosarjassa.

HK Riika perustettiin vuonna 2009 nimellä Dinamo-Juniors Riika. KHL-seura Dinamo Riika tarvitsi farmijoukkueen, ja se muodostettiin yhdistämällä seurat SK LSPA/Riga ja HK Riga 2000. Dinamo-Juniors pelasi ensimmäisellä kaudellaan sekä Latvian pääsarjassa että Valko-Venäjän Ekstraligassa, ja seura voitti heti Latvian mestaruuden. Kaudeksi 2010–2011 seuran nimeksi vaihdettiin nykyinen HK Riika ja toiminnassa keskityttiin ainoastaan Venäjän nuorten jääkiekkosarjaan.
Haaralan hautausmaa

**Haaralan hautausmaa** on Raahen seurakunnan hautausmaa. Se sijaitsee Raahen vanhan ruutukaava-alueen eteläpuolella radan takana.

Samuli Paulaharjun mukaan hautausmaa on saanut nimensä paikalle ensimmäisenä haudatun "Haaralan ukon" mukaan. Hautausmaa otettiin käyttöön vuonna 1809. Sitä on laajennettu 1860, 1887 ja 1989.

Arkkitehti Ilmari Wirkkalan suunnittelema Haaralan kappeli on valmistunut 1932. Sen alttaritaulu on Pentti Tuikkalan maalama. Kappeli on peruskorjattu ja laajennettu vuonna 1990.

## Lähteet

## Aiheesta muualla
Bombo

**Bombo** on norjalaislaulaja Adelénin vuonna 2013 julkaistu single. Se oli yksi Melodi Grand Prix 2013-kilpailun finalistiehdokkaista edustamaan Norjaa vuoden 2013 Euroviisuissa Malmössä, Ruotsissa.

Kappale pääsi Top 10-finalistien joukkoon ja valittiin yhdeksi neljästä kappaleesta Gold Finaliin. Se sijoittui lopulta toiselle sijalle, voittajan ollessa Margaret Berger kappaleella "I Feed You My Love".

Vaikka Bombo ei voittanutkaan lopullisessa valitsemisessa, se osoittautui erittäin suosituksi norjalaiselle yleisölle, päästen suoraan 2. sijalle Norjan iTunes-listoilla.

## Listat

## Lähteet
Crisalide (Vola)

**Crisalide (Vola)** on sanmarinolaisen Valentina Monettan single. Kappaleen sanoittivat Ralph Siegel ja Mauro Balestri. Se osallistui San Marinon edustajana vuoden 2013 Euroviisuihin, jotka pidettiin Malmössä, Ruotsissa. Kappale kilpaili toisessa semifinaalissa 16. toukokuuta 2013, mutta ei selviytynyt finaaliin.

Kappaleesta on tehty myös englanninkielinen versio, nimeltään "Chrysalis (You'll Be Flying)", jonka nauhoitti sanoituksineen Timothy Touchton.

San Marino RTV esitteli kappaleen ja sen musiikkivideon julkisesti 15. maaliskuuta 2013.

## Raitalista
**Digital download**
# Crisalide (Vola) – 2:56
# Crisalide (Vola) (Karaoke version) – 2:56
**Digital maxi-single**
# Crisalide (Vola) – 2:56
# Chrysalis (You'll Be Flying) – 2:56
# Crisalide (Vola) (Karaoke version) – 2:56
# Chrysalis (You'll Be Flying) (Karaoke version) – 2:56

## Lähteet
Yhdistyneiden kansakuntien ihmisoikeuspalkinto

**Yhdistyneiden kansakuntien ihmisoikeuspalkinto** (engl. *United Nations Prize in the Field of Human Rights*, ransk. *Prix des droits de l'homme des Nations unies*, esp. *Premio de Derechos Humanos de las Naciones Unidas*, kiin. *联合国人权奖*) on Yhdistyneiden kansakuntien ihmisoikeuspalkinto vuodelta 1968.

Se perustuu Yhdistyneiden kansakuntien yleiskokouksen resoluutioon numero 2217. Palkinto perustuu Ihmisoikeuksien yleismaailmalliseen julistukseen. Palkinto jaetaan joka viides vuosi 10. joulukuuta Ihmisoikeuksien päivänä. Palkinnon jakavat jäsenet Yhdistyneiden kansakuntien yleiskokouksesta, Yhdistyneiden kansakuntien talous- ja sosiaalineuvostosta ja Yhdistyneiden kansakuntien ihmisoikeuskomissiosta.

## Palkinnon saajat

## Lähteet
Menarke

**Menarke** tarkoittaa ensimmäisen kuukautiskierron alkamista, jonka merkkinä on menstruaatio eli kuukautisvuoto. Kuukautisten alkaminen kuuluu olennaisena osana tytön normaaliin murrosiän kypsymiseen, ajoittuen yleensä murrosiän keski- tai loppuvaiheeseen. Menarkea voidaan pitää merkkinä sukukypsyyden saavuttamisesta ja hedelmälliseen ikään tulemisesta, jolloin se voidaan nähdä myös siirtymänä tytöstä nuoreksi naiseksi. Joissakin kulttuuriperinteissä siihen liitetään juhlallisia riittejä, jotka voivat olla osana sosiaalisen aikuisuuden tunnustamista. Menarken vastakohta on menopaussi, johon naisen hedelmällinen ikä päättyy.

Kuukautisten alkamisiän keskiarvo vaihtelee teollistuneissa maissa 12–13 ikävuosien välillä, seuraten tyypillisesti 2–2,5 vuotta rintojen kehittymisen alkamisesta. Menarke on odotettavissa useimmilla noin vuosi suuntaan tai toiseen keskiarvosta; esimerkiksi Yhdysvaltain keskiarvon ollessa 12,43 vuotta, kuukautiset ovat alkaneet vasta 10&nbsp;%:lla 11,11 vuoden iässä, mutta jo 90&nbsp;%:lla 13,75 vuoden iässä. 15 vuoden ikään mennessä osuus nousee 98&nbsp;%:iin.

1860-luvulla kuukautisten alkamisikä oli nykyisissä teollisuusmaissa keskimäärin 16,5 vuotta, minkä jälkeen se on vähitellen laskenut. Varhaistumiskehityksen on havaittu jatkuneen vielä 1960-luvun jälkeen. Ravitsemuksella näyttää olevan keskeinen rooli menarken ajoittumisessa, sillä ravitsemuksellisesti niukat ajat ovat heijastuneet menneinä vuosisatoina kuukautisten alkamisiän nousuna. Hoikilla tai alipainoisilla tytöillä menarke saattaa ajoittua myöhempään ikään kuin normaalipainoisilla, ja vastaavasti tukevilla tai ylipainoisilla aikaisempaan ikään kuin normaalipainoisilla. Kehitysmaissa menarke voi olla muun murrosiän kypsymisen ja kasvun tavoin viivästynyt verrattuna teollistuneisiin maihin.

## Menarkeen ja varhaisiin kuukautiskiertoihin liittyvät häiriöt
Kuukautisten ajallaan tapahtuvaa alkamista ja säännöllisyyttä voidaan pitää yhtenä indikaattorina nuoren yleisestä terveydentilasta.

Aihetta lääkärin arviointiin voi olla, mikäli:
*Kuukautiset eivät ole alkaneet
**3 vuoden kuluessa rintojen kehittymisen alkamisesta (telarke).
**15 vuoden ikään mennessä.
**13 vuoden ikään mennessä, jos muutakaan murrosiän kehitystä ei ole tapahtunut.
**14 vuoden ikään mennessä, jos kuukautisten puuttumiseen liittyy
***Mahdollinen liiallinen fyysinen harjoitus tai syömishäiriö.
***Hirsutismin oireita.
***Huoli sukupuolielinten vuotokanavan tukkeumasta tai poikkeavuudesta.
*Kuukautiskierto on
**Lyhyempi kuin 21 tai pidempi kuin 45 päivää.
**Pitkittynyt vähintään 90 päivään yksittäisenkin kierron osalta.
**Ensin säännöllinen (kuukausittainen) ja muuttuu selvästi epäsäännölliseksi.
*Kuukautisvuoto on
**Kestoltaan yli 7 päivää.
**Huomattavan runsasta, edellyttäen siteen tai tamponin vaihtoa tunnin tai kahden välein.

## Lähteet
William M. Tweed

**William Magear Tweed** (3. huhtikuuta 1823 New York – 12. huhtikuuta 1878 New York) oli yhdysvaltalainen poliitikko, joka johti New Yorkin kaupungin politiikkaa hallinnutta Tammany Hall -järjestöä ja syyllistyi laajaan korruptioon. Hänet tunnettiin lisänimellä *Boss* (”pomo”) *Tweed*. Hän antoi kasvot korruptoituneelle poliitikolle New Yorkissa 1800-luvun jälkipuolella.

Tweed oli alkujaan kirjanpitäjä ja vapaapalokuntalainen. Hänet valittiin vuonna 1851 toisella yrittämällä New Yorkin kaupunginvaltuustoon ja seuraavana vuonna Yhdysvaltain edustajainhuoneeseen sekä vuonna 1856 New Yorkin uuteen valvojalautakuntaan, mistä alkaen hän toimi erilaisissa vaikutusvaltaisissa asemissa kaupunginhallinnossa. Hän kasvatti vähitellen valtaansa Tammany Hallin piirissä ja järjesti ystäviään tärkeisiin tehtäviin. Vuoteen 1860 mennessä Tweed oli kohonnut Tammany Hallin johtoon ja kontrolloi käytännössä kaikkia demokraattisen puolueen virkanimityksiä New Yorkissa. Hän perusti oman lakitoimiston ja vastaanotti yrityksiltä suuria summia nimellisesti palkkioina palveluksistaan. Hänet valittiin myös New Yorkin osavaltion senaattiin vuonna 1868.

”Tweedin piirin” valta kasvoi lopulta niin suureksi, että Tweed sai tukemansa henkilöt valittua New Yorkin pormestariksi, osavaltion kuvernööriksi sekä osavaltion edustajainhuoneen puhemieheksi. Vuonna 1870 Tweed ajoi läpi uuden peruskirjan hyväksymisen New Yorkin kaupungille. Sen nojalla perustettiin erityinen tilintarkastuslautakunta, jonka kautta Tweed liittolaisineen pääsi valvomaan kaupungin varojen käyttöä. Seuraavien vuosien aikana he siirsivät erilaisten valelaskujen ja olemattomien menoerien avulla itselleen kaupungin kassasta arviolta 30 miljoonaa – 200 miljoonaa dollaria. Myös vaalituloksia peukaloitiin useasti.

Tweedin häikäilemättömyys teki hänestä lopulta poliittisten uudistajien hyökkäysten pääkohteen. *[[New York Times]]* -lehti, *[[Harper’s Weekly]]n* pilapiirtäjä Thomas Nast ja poliitikko Samuel J. Tilden aloittivat häneen kohdistuneen ajojahdin. Tweed tuomittiin vuonna 1873 oikeudessa väärennöksestä ja varkaudesta vankeuteen, mutta hänet vapautettiin 1875. Hieman myöhemmn hänet pidätettiin ja tuomittiin uudelleen, mutta hän onnistui pakenemaan. Hän pakeni ulkomaille, ensin Kuubaan ja sitten Espanjaan, jossa hän kuitenkin jäi kiinni. Hänet palautettiin Yhdysvaltoihin uudelleen tuomittavaksi. Hän kuoli vuonna 1878 vankilassa New Yorkissa.

## Elokuvissa
Elokuvissa Tweediä ovat näytelleet muun muassa Jim Broadbent Martin Scorsesen ohjaamassa elokuvassa  *[[Gangs of New York]]* (2002) sekä Vincent Price William A. Seiterin ohjaamassa elokuvassa *[[Oi, millainen tyttö]]* (1948).

## Lähteet
Mä mistä löytäisin sen laulun

**Mä mistä löytäisin sen laulun** on Merja Rantamäen singlen nimikkokappale vuodelta 1976. Säestävää orkesteria johtaa Jaakko Borg.

Laulun on alkuperäiseltä nimeltään А где мне взять такую песню [A gde mne vzjat takuju pesnju] ja sen on säveltänyt G. Ponomarenko. Suomenkieliset sanat on tehnyt Pauli Salonen, ja sovitus on Toivo Kärjen.

Levy on julkaissut Finnlevy Decca-levymerkillä, ja singlen kaupallinen tunnus SD 5826. Musiikkikustantaja on Fazer, ja kappaleen kesto 2:58. 

Rantamäeltä ilmestyi myös samanniminen albumi, ja laulu on myös kokoelmilla *[[Finnhits 3]]* ja *[[20 suosikkia]]*.

## Muita levytyksiä
* 1976 Jukka Kuoppamäki, albumilla *[[Päng Päng]]*
* 1988 Eero Aven, albumilla *[[Valkea ruusu]]*

## Lähteet
* Merja Rantamäki s. *Mä mistä löytäisin sen laulun* (Decca SD 5826) 1976
Iranin presidentinvaalit 2013

**Iranin presidentinvaalit 2013** järjestettiin Iranissa 14. kesäkuuta 2013.  Ne ratkesivat ensimmäisellä kierroksella, kun Hasan Ruhani sai täpärästi yli 50&nbsp;% annetuista äänistä.Äänestysaktiivisuus oli 72,71 %.

Etukäteen eniten huomiota herättäneiden ehdokkaiden joukossa olivat kan­sal­li­sen  tur­val­li­suus­neu­vos­ton joh­ta­ja ja pääydinneuvottelija Saeed Jalili sekä vuosina 1989–1997 presidenttinä toiminut Akbar Hašemi Rafsandžani. Rafsandžani oli tullut tunnetuksi istuvan presidentin Mahmud Ahmadinežadin arvostelijana. Vaalilautakunta kuitenkin hylkäsi Rafsandžanin ehdokkuuden, mikä nostatti maassa vastalauseiden myrskyn.

Perustuslain mukaan istuva presidentti Ahmadinežad ei voinut asettua ehdolle kolmannelle kaudelle.

## Tulokset

## Lähteet

## Aiheesta muualla
Gameloft

**Gameloft** on ranskalainen pelitalo, joka on erikoistunut mobiilipelien kehittämiseen. Yritys on perustettu vuonna 1999. Se on yksi suurimmista mobiilipeliyrityksistä. Yrityksessä työskentelee yli 5&nbsp;000 pelinkehittäjää.

Maaliskuussa 2023 kerrottiin, että yhtiö on sulkenut Budapestissä sijaitsevan studionsa ja keskittyy jatkossa muille alustoille. Budapestin toimiston perustettu vuonna 2012 ja se on kehittänyt ilmaispelejä mobiililaitteille. Jatkossa yhtiö keskittyy peleihin pelikonsoleille ja tietokoneille.

## Lähteet

## Aiheesta muualla
*Gameloftin kotisivut
Georges Dransart

**Georges Dransart** (12. toukokuuta 1924 Pariisi – 14. kesäkuuta 2005 Créteil) oli ranskalainen meloja. Hän sai vuoden 1948 kesäolympialaisissa Lontoossa pronssia sekä miesten 1&nbsp;000 että 10&nbsp;000 metrin kanadalaiskaksikossa.

Helsingin kesäolympialaisissa 1952 Dransart jäi 1&nbsp;000 metrin kanadalaiskaksikossa neljänneksi. Sama toistui kesäolympialaisissa 1956 Melbournessa, mutta siellä hän lisäksi sai hopeaa 10&nbsp;000 metrin kanadalaiskaksikossa.

Ratamelonnan maailmanmestaruuskilpailuissa Dransart sai kaksi hopeamitalia vuonna 1950 yhdessä Armand Loreaun kanssa.

## Lähteet
Leon Rotman

**Leon Rotman** (s. 22. heinäkuuta 1934 Bukarest) on romanialainen entinen meloja ja olympiavoittaja. Hän voitti kultamitalit miesten 1&nbsp;000 ja 10&nbsp;000 metrin kanadalaisyksikkökilpailuissa vuoden 1956 kesäolympialaisissa Melbournessa. Lisäksi hän sai 1&nbsp;000 metrin kanadalaisyksikössä pronssia vuoden 1960 kesäolympialaisissa Roomassa.

## Lähteet
The Nice

**The Nice** oli brittiläinen 1967–1970 toiminut rockyhtye. Yhtye oli pioneeri eri tyylien yhdistämisessä rockiin klassisen musiikin ollessa keskeinen osa tyylissä. The Nice oli samalla progressiivisen rockin edeltäjiä. Alkuperäiseen kokoonpanoon kuuluivat Keith Emerson (kosketinsoittimet), Lee Jackson (basso ja laulu), David O'List (kitara) ja Ian Hague (rummut). Tunnetuin kokoonpano on trio Emerson, Jackson ja rumpali Brian Davison.

Keith Emerson ja Lee Jackson soittivat yhdessä kokoonpanossa Garry Farr & T-Bones. Yhdysvaltalainen mutta Isossa-Britanniassa menestymään alkanut laulajatar P. P. Arnold tarvitsi taustakokoonpanon, jonka Emerson kokosi. Yhtye toimi samalla konserttien avaajana ja se alkoi pian saavuttaa omaa suosiota ja lähti omalle uralle. Yhtye teki sopimuksen Andrew ”Loog” Oldhamin perustaman Immediate-levymerkin kanssa. Yhtye ja varsinkin Emerson saavutti mainetta sekä musiikillisesti taitavana että rajuna lavaesiintyjänä.

Ensimmäinen albumi *The Thoughts Of Emerlist Davjack* ilmestyi 1967. Sen tunnetuin kappale on jazz-pianisti Dave Brubeckin sävellykseen perustuva ”Rondo”. Toisella albumilla *Ars Longa Vita Brevis* kitaristi O'List ei enää ollut mukana Emersonin noustua johtavaksi hahmoksi. Toisena syynä oli LSD:n käyttö joka muutti O'Listin käytöksen arvaamattomaksi. Lopulta hänet erotettiin hyökättyään ilman näkyvää syytä yhtyeen lavateknikoiden kimppuun. Albumilla on versio Jean Sibeliuksen Karelia-sarjan Intermezzosta. *Nice*-albumin tunnetuin kappale on Tim Hardinin sävellys ”(How Can We) Hang On To A Dream?”. *Five Bridges*  -albumilla on ”Five Bridges” kokonaisuus sekä live-versioita vanhoista kappaleista. *Elegy* on kokoelma live-esityksiä albumien kappaleista ja se ilmestyi yhtyeen jo hajottua. Kolme viimeistä albumia nousivat Britannian albumilistalla viiden myydyimmän joukkoon.

Yhtyeen suosio nousi Isossa-Britanniassa ja Manner-Euroopassa, mutta Yhdysvalloissa huomio jäi vaatimattomammaksi. Toisaalta kiertueet olivat luomassa yhtyeelle jo pohjaa, kun Emerson tapasi King Crimsonin laulaja-basisti Greg Laken yhtyeiden kiertueella. Keskustelut johtivat Emersonin päätökseen hajottaa The Nice, jonka yhtenäisyys oli jo rakoillut Emersonin tähtiaseman mutta myös suosion rajoittumisen vuoksi. Yhtyeen hajottua Emerson perusti Emerson, Lake & Palmerin. Jackson ja Davison jatkoivat yhdessä omien kokeilujen jälkeen myöhemmin Patrick Morazin kanssa nimellä Refugee.

## Albumit

*Thoughts Of Emerlist Davjack 1968
*Ars Longa Vita Brevis 1969
*Nice 1969
*Five Bridges 1970
*Elegy 1971

## Lähteet
*Jake Nyman: *Rocktieto 3*, Fanzine 1983 
*Paul Evans ym.: *New Rolling Stone Encyclopedia of Rock'n'Roll*, Simon & Schuster 1995 

### Viitteet
Robert Boutigny

**Robert Boutigny** (24. heinäkuuta 1927 Villeneuve-le-Roi – 22. heinäkuuta 2022) oli ranskalainen meloja, maailmanmestari ja olympiamitalisti. Hän sai vuoden 1948 kesäolympialaisissa Lontoossa pronssia miesten 1&nbsp;000 metrin kanadalaisyksikössä ajalla 5.55,9. Lisäksi hän sijoittui 10&nbsp;000 metrin kanadalaisyksikössä kahdeksanneksi vuoden 1952 kesäolympialaisissa Helsingissä.

Ratamelonnan maailmanmestaruuskilpailuissa Boutigny voitti vuonna 1950 kulta- ja hopeamitalit.

## Lähteet
Herbert Wiedermann

**Herbert Wiedermann** (s. 1. marraskuuta 1927 Bodensdorf) on itävaltalainen entinen meloja. Hän sai miesten 1&nbsp;000 metrin kajakkikaksikossa pronssia sekä vuoden 1952 kesäolympialaisissa Helsingissä että kesäolympialaisissa 1956 Melbournessa. Helsingissä hän lisäksi jäi neljänneksi 10&nbsp;000 metrin kajakkikaksikossa.

Wiedermann kilpaili vielä kesäolympialaisissa 1960 Roomassa. Siellä hän putosi 1&nbsp;000 metrin kajakkiyksikössä semifinaalissa ja 4 × 500 metrin kajakkiyksikössä toisella kierroksella.

Wiedermann voitti ratamelonnan maailmanmestaruuskilpailuissa kultaa (1954) ja sai lisäksi kolme pronssimitalia (1950, 1950, 1954). Myös hänen puolisonsa Helga Hellebrand-Wiedermann on olympialaisissa kilpaillut meloja.

## Lähteet
Ronald DeFeo, Jr.

**Ronald ”Butch” DeFeo, Jr.** (26. syyskuuta 1951 Brooklyn, New York – 12. maaliskuuta 2021) oli yhdysvaltalainen joukkomurhaaja.

Ronald DeFeo, Jr. syntyi vuonna 1951. Hänen vanhempansa olivat Ronald DeFeo, Sr. ja Louise DeFeo. Ronaldilla oli kaksi siskoa ja kaksi veljeä. Ronald DeFeo murhasi perheensä kotonaan New Yorkin Amityvillessä. 

## Murhat
Talosta löydettiin Marlin 336C -mallinen kivääri, jolla DeFeo murhasi perheensä. Kuusi perheenjäsentä oli murhattu aamulla klo 6:00. Ronald DeFeo jäi kuitenkin teoistaan kiinni. 

DeFeo oli myös murhannut vanhempansa ennen lasten murhia. Louise DeFeo ja DeFeon sisko heräsivät laukaukseen. 

## Tuomio
DeFeo väitti, että hänen äitinsä oli ensin kuullut laukaisun ja samoin yksi hänen siskoistaan, mutta siitä ei ole vielä tietoa, kuinka he olisivat heränneet kesken verilöylyn.. DeFeon oikeudenkäynti alkoi 14. lokakuuta 1975 ja hänet tuomittiin 6 x 25 vuodeksi vankeuteen. Häntä pidettiin vankina Green Havennin vankilassa. Kaikki hänen valituksensa tuomiosta sekä vetoomukset ehdonalaiseen pääsystä evättiin.

## Lähteet
Tomas Aguon Camacho

**Tomas Aguon Camacho** (18. syyskuuta 1933 Chalan Kanoa – 5. maaliskuuta 2018) oli pohjoismariaanilainen roomalaiskatolinen piispa. Hänet vihittiin papiksi 14. kesäkuuta 1961 ja nimitettiin uuden Chalan Kanoan hiippakunnan johtoon 8. marraskuuta 1984. Piispaksi vihkiminen seurasi 13. tammikuuta 1985. Pääkonsekraattorina toimi Felixberto Camacho Flores, jota avustivat Martin Joseph Neylon ja Anthony Sablan Apuron.

Camacho jäi eläkkeelle 6. huhtikuuta 2010.

## Lähteet
Helga Hellebrand-Wiedermann

**Helga Hellebrand-Wiedermann** (29. joulukuuta 1930 Wien – 8. helmikuuta 2013) oli itävaltalainen meloja. Hän sijoittui naisten 500 metrin kajakkikaksikossa yhdeksänneksi vuoden 1960 kesäolympialaisissa Roomassa. Hän kilpaili myös vuoden 1956 kesäolympialaisissa Melbournessa, jossa hän putosi 500 metrin kajakkiyksikössä ensimmäisellä kierroksella. Hänen puolisonsa oli melonnan olympiamitalisti Herbert Wiedermann.

## Lähteet
Georges Gandil

**Georges Louis Gandil** (18. toukokuuta 1926 Bruniquel – 24. lokakuuta 1999 Bruniquel) oli ranskalainen meloja. Hän sai vuoden 1948 kesäolympialaisissa Lontoossa pronssia sekä miesten 1&nbsp;000 että 10&nbsp;000 metrin kanadalaiskaksikkokilpailuissa.

## Lähteet
Egidijus Balčiūnas

**Egidijus Balčiūnas** (s. 7. toukokuuta 1975 Marijampolė) on liettualainen meloja. Hän sijoittui miesten 500 metrin kajakkikaksikossa seitsemänneksi vuoden 2004 kesäolympialaisissa Ateenassa ja eteni siinä lisäksi semifinaaliin kesäolympialaisissa 2000 Sydneyssä ja kesäolympialaisissa 2008 Pekingissä.

Vuoden 2012 kesäolympialaisissa Lontoossa Balčiūnas jäi 200 metrin kajakkiyksikössä kymmenenneksi.

Ratamelonnan maailmanmestaruuskilpailuissa Balčiūnas on voittanut kolmesti kultaa ja saanut lisäksi hopea- ja pronssimitaleja kaksi kumpaakin.

## Lähteet
Alvydas Duonėla

**Alvydas Duonėla** (s. 27. kesäkuuta 1976 Skuodas) on liettualainen meloja. Hän sijoittui vuoden 2000 kesäolympialaisissa Sydneyssä miesten 500 metrin kajakkiyksikössä seitsemänneksi ja eteni lisäksi semifinaaliin 500 metrin kajakkikaksikossa. Vuoden 2004 kesäolympialaisissa Ateenassa Duonėla eteni 500 metrin kajakkiyksikössä semifinaaliin ja sijoittui 500 metrin kajakkikaksikossa seitsemänneksi.

Vuoden 2008 kesäolympialaisissa Pekingissä Duonėla eteni 500 metrin kajakkikaksikossa semifinaaliin.

Duonėla voitti ratamelonnan maailmanmestaruuskilpailuissa kolmesti kultaa ja sai lisäksi hopea- ja pronssimitaleja kaksi kumpaakin. Kaikki maailmanmestaruuskilpailujen mitalinsa hän sai Egidijus Balčiūnaksen kanssa.

## Lähteet
Andrew Simpson

**Andrew Simpson** (17. joulukuuta 1976 Chertsey – 9. toukokuuta 2013 San Franciscon lahti, Kalifornia, Yhdysvallat) oli brittiläinen kilpapurjehtija, olympiavoittaja ja maailmanmestari. Hän kilpaili Finnjollassa ja Star-luokassa parinaan useimmiten Iain Percy.

Simpson voitti Star-luokassa olympiakultaa Pekingissä 2008 ja olympiahopeaa Lontoossa 2012. Lisäksi hän saavutti Finnjolla- ja Star-luokissa neljä MM- ja kolme EM-mitalia.

Simpson kuoli 36-vuotiaana valmistautuessaan tulevaan kilpailuun. Joukkueen katamaraani kaatui Yhdysvaltain San Franciscon lahdella. Simpson joutui veden alle kymmeneksi minuutiksi, eikä häntä kyetty enää elvyttämään.

## Lähteet
* Andrew Simpson Bio, Stats and Results  Olympics at Sports-Reference.com 

### Viitteet
Ejvind Hansen

**Ejvind Willy Hansen** (28. heinäkuuta 1924 Fodslette – 19. joulukuuta 1996 Odense) oli tanskalainen meloja ja olympiamitalisti. Hän sai vuoden 1948 kesäolympialaisissa Lontoossa hopeaa miesten 1&nbsp;000 metrin kajakkikaksikossa. Lisäksi hän sijoittui neljänneksi 10&nbsp;000 metrin kajakkikaksikossa vuoden 1952 kesäolympialaisissa Helsingissä.

Ratamelonnan maailmanmestaruuskilpailuissa Hansen sai yhden hopeamitalin (1950) ja kaksi pronssia (kummatkin 1948).

## Lähteet
Karolina Naja

**Karolina Elżbieta Naja** (s. 5. helmikuuta 1990 Tychy) on puolalainen meloja ja olympiamitalisti. Hän sai vuoden 2012 kesäolympialaisissa Lontoossa pronssia naisten 500 metrin kajakkikaksikossa. Lisäksi hän sijoittui siellä neljänneksi 500 metrin kajakkinelikossa. Hän sai olympiapronssia kajakkikaksikon 500 metrillä myös Rio de Janeirossa 2016. Vuodelle 2021 siirretyissä Tokion olympialaisissa hän saavutti kajakkikaksikon 500 metrillä hopeaa ja kajakkinelikon 500 metrillä pronssia. Pariisin olympialaisissa 2024 hän oli kajakkinelosen 500 metrillä neljäs.

Ratamelonnan maailmanmestaruuskilpailuissa Naja on saanut kolme kultaa, kuusi hopeaa ja kuusi pronssia. EM-kilpailuissa hän on saavuttanut kuusi kultaa, kuusi hopeaa ja yhden pronssin, Euroopan kisoissa kaksi kultaa ja kaksi pronssia.

## Lähteet
Lennart Klingström

**Lennart Klas Valdemar Klingström** (18. huhtikuuta 1916 Österåker – 5. heinäkuuta 1994 Danderyd) oli ruotsalainen meloja, olympiavoittaja ja maailmanmestari. Hän kilpaili vuoden 1948 kesäolympialaisissa Lontoossa ja voitti siellä kultamitalin miesten 1&nbsp;000 metrin kajakkikaksikossa.

Ratamelonnan maailmanmestaruuskilpailuissa Klingström voitti kolmesti kultaa (1948, 1948, 1950) ja sai lisäksi kerran hopeaa (1950).

## Lähteet
Amando Samo

**Amando Samo** (16. elokuuta 1948 – 7. elokuuta 2021) oli mikronesialainen roomalaiskatolinen piispa. Hänet vihki papiksi Martin Joseph Neylon 10. joulukuuta 1977. Hänet nimitettiin Karoliinien–Marshallien vihkipiispaksi sekä Libertinan titulaaripiispaksi 10. toukokuuta 1987, ja piispaksi vihkiminen seurasi 15. elokuuta. Pääkonsekraattorina toimi Neylon, jota avustivat Petero Mataca ja Anthony Sablan Apuron.

Samo sai 3. helmikuuta 1994 nimityksen Karoliinien koadjuuttoripiispaksi, ja 25. maaliskuuta 1995 hänestä tuli saman hiippakunnan piispa. Hänet asetettiin tähän virkaan 6. kesäkuuta.

## Lähteet
One After 909

**One After 909** on brittiläisen The Beatles -yhtyeen kappale. Se on Paul McCartneyn ja John Lennonin varhaisimpia Beatles-sävellyksiä, mutta julkaistiin vasta yhtyeen viimeisellä studioalbumilla *[[Let It Be]]*.
OGRE

**OGRE** (*Object-Oriented Graphics Rendering Engine*) on videopelien kehitykseen tarkoitettu kolmiulotteisen grafiikan grafiikkamoottori.

OGRE kirjoitettu C++ -kielellä ja sitä jaetaan MIT-lisenssillä. Ogre luo oliopohjaisen yleistyksen alemman tason grafiikkarajapinnoista, joita ovat mm. OpenGL ja DirectX. Ogre toimii monissa eri käyttöjärjestelmissä kuten Windowissa, MacOS:ssa ja Linuxissa. 
Ogre on vain 3D-grafiikan esittämiseen tarkoitettu renderöintimoottori, joka ei oletuksena sisällä näppäimistön käsittelyyn, äänen tuottoon, valikoihin, pelin fysiikkaan tai muuhun vastaavaan liittyviä asioita. Ogren mukana tulee silti suoraan näppäimistön käsittelyyn liittyvä OIS ja grafiikkaan liittyvä Cg.  Ogre tukee myös SDL-grafiikkakirjaston käyttöä. Ogreen on saatavilla käyttöliittymälaajennuksia mm. CEGUI. Muutamilla animaatio-ohjelmilla, kuten 3D Max, Maya ja Blender, voi tehdä lisäosan avulla Ogren ymmärtämiä tiedostoja. Ogrelle on saatavilla mm. Python-wrapperit, mutta pääosin Ogren käyttö ohjelmoinnissa vaatii ainakin jonkin verran C++-osaamista. Valmiiksi käännettyjä Ogre-paketteja saa Windowsiin lähinnä Visual C++:lle, mutta MinGW-paketti kannattaa yleensä kääntää itse lähdekoodista. Ogre-paketin mukana tulee kohtalaisen laaja esimerkkivalikoima ja Internet-sivulta on saatavilla seikkaperäisiä ohjelmointiesimerkkejä.

Ogrea apuna käyttäen on tehty muutamia kaupallisia pelejä, joista tunnetuimpia ovat *Ankh*, *[[Torchlight]]* ja *Garshasp*. 

Irrlicht on Ogrea vastaava avoin pelintekokirjasto.

## Kirjallisuutta

* Felix Kerger, *OGRE 3D 1.7 Beginner's Guide*, Packt Publishing, 2010 - 
* Gregory Junker, *Pro OGRE 3D programming*, Apress, 2006, 

## Aiheesta muualla

*Ogre
Irrlicht

**Irrlicht** on kolmiulotteisten tietokonepelien teossa apuna käytettävä grafiikkamoottori, joka on kirjoitetu C++:lla. Irrlicht on ilmainen ja toimii virallisesti Windowissa, Mac OS:ssa ja Linuxissa. Irrlichtin "kilpailija" on OGRE.

Irrlicht on vapaata ohjelmistoa zlib-lisenssin alaisena.

## Aiheesta muualla

*Irrlicht Engine
Anthony Sablan Apuron

**Anthony Sablan Apuron** (s. 1. marraskuuta 1945 Agaña) on guamilainen roomalaiskatolinen arkkipiispa. Hänet vihittiin kapusiinien papiksi 26. elokuuta 1972 ja nimitettiin Agañan vihkipiispaksi sekä Muzuca in Byzacenan titulaaripiispaksi 8. joulukuuta 1983. Piispaksi vihkiminen seurasi 19. helmikuuta 1984. Pääkonsekraattorina toimi Felixberto Camacho Flores, jota avustivat Joseph Anthony Ferrario ja Peter Baptist Tadamaro Ishigami.

27. lokakuuta 1985 Apuron nimitettiin Agañan apostoliseksi hallitsijaksi ja 10. maaliskuuta 1986 arkkipiispaksi, jonka virkaan hänet asetettiin 11. toukokuuta.

## Lähteet
M/S Katarina

**M/S Katarina** (alun perin *M/S Aranda*) on merenkulun opetuksen koululaiva, joka on Kymenlaakson ammattikorkeakoulun ja Etelä-Kymenlaakson ammattiopiston käytössä Kotkassa. 

## Historia

Alus rakennettiin Neuvostoliitolle sotakorvauksena luovutetun S/S Arandan tilalle kelirikkoalukseksi ja matkustajalaivaksi Turun saaristoon. Uusi *Aranda* valmistui vuonna 1953 Helsingissä ja se oli huomattavasti suurempi kuin ensimmäinen *Aranda*.

Alusta käytettiin avovesiaikana merentutkimusaluksena, ja se kävi vuonna 1957 Huippuvuorilla. Uusi *Aranda* saavutti mainetta tutkimusaluksena. Lopulta se siirrettiin vuonna 1974 päätoimisesti niihin tehtäviin yhteysaluskaluston parannuttua riittävästi. Alus myytiin, kun uusi moderni tutkimusalus Aranda valmistui vuonna 1989. Vuodesta 1989 lähtien alus on toiminut merenkulun opetuksen koululaivana Kotkassa nimellä *M/S Katarina*.

Aluksen pituus on 52,8 metriä, leveys 10,5 metriä, uppoama 1&nbsp;100 tonnia, syväys 4,8 metriä ja se on varustettu 1&nbsp;320 hv dieselsähkökoneistolla ja yhdellä keulapotkurilla.

## Lähteet
Kongonmuurahaisrastas

**Kongonmuurahaisrastas** (*Stizorhina fraseri*) on rastaiden heimoon kuuluva varpuslintu. 

## Levinneisyys
Kongonmuurahaisrastasta tavataan Afrikan länsi- ja keskiosissa. Lajin kannan kokoa ei tiedetä, mutta sitä on kuvattu harvinaseiksi pai paikoittain yleiseksi ja se on luokiteltu silmälläpidettäväksi.

## Lähteet
Werner Tawaststjerna

**Werner Nikolai (Nikolaus) Tawaststjerna** (11. maaliskuuta 1848 Jyväskylä – 15. huhtikuuta 1936 Helsinki) oli suomalainen historiantutkija, opettaja ja kuvernööri. 

## Henkilöhistoria
Tawaststjernan vanhemmat olivat lääninmaanmittari Adolf Fredrik Tawaststjerna ja Sofia Lovisa Sandman ja puoliso vuodesta 1876 Hilma Elisabeth (Mimmi) Pesonius (k. 1898). Tawaststjerna tuli ylioppilaaksi 1865 ja valmistui filosofian kandidaatiksi 1871 ja lisensiaatiksi 1876. Hän toimi suomalaisen Normaalilyseon yliopettajana 1877–1902 ja oli kouluhallituksen ylitarkastaja 1902–1903 ja ylijohtajan apulainen 1903–1911. Kuopion läänin kuvernööri hän oli 1911–1913. Hämeenlinnan kaupunginvaltuuston jäsen Tawaststjerna oli 1884–1887. Hän sai valtioneuvoksen arvon 1905. 

Tawaststjerna oli aatelissäädyssä edustaja valtiopäivillä 1882, 1888, 1891, 1897, 1900 ja 1904–1905.

Tawaststjernan poika oli professori Ilmari Tawaststjerna ja tytär kansanedustaja Elli Hiidenheimo.

Lääkäri, valtiopäivämies Onni Tawaststjerna oli hänen veljensä.

## Julkaisuja
* *Lisätietoja Suomen sotahistoriaan Juhana III:n alkuvuosilta (1568–1576)*, 1875 (väitöskirja)
* *Kertomus pedagoogisesta tutkimusmatkasta*, 1899
* *Suomen sotavoima Juhani III:n aikana*, 1900
* *Arvi Henrikinpoika Tawast*, 1918
* *Pohjoismaiden viisikolmattavuotinen sota: vuosien 1570 ja 1590 välinen aika*, 1918–1920
* *Pohjoismaiden sota 1590–1595 ja Täysinän rauha*, 1929 
* *Kaarle IX:n ja Sigismundin taistelu Viron ja Liivinmaan omistuksesta*, 1935

## Lähteet
Intianjokirastas

**Intianjokirastas** (*Myophonus horsfieldii*) on sieppojen heimoon kuuluva varpuslintu.

## Levinneisyys
Intianjokirastasta tavataan Intiassa. Sen populaation kokoa ei tiedetä, mutta lajia on kuvattu melko yleiseksi ja se on luokiteltu elinvoimaiseksi.

## Lähteet
Only Teardrops (kappale)

**Only Teardrops** on Emmelie de Forestin esittämä musiikkikappale, jolla hän edusti Tanskaa . Kappale voitti laulukilpailun ja oli Tanskan yleisradioyhtiön kolmas Grand Prix -voitto; edelliset ovat vuosilta 1963 ja 2000. Kappaleen ovat säveltäneet ja sanoittaneet Lise Cabble, Julia Fabrin Jakobsen ja Thomas Stengaard. *Only Teardrops* valittiin Tanskan edustajaksi Melodi Grand Prix -kilpailussa, jonka de Forest voitti 50 prosentilla puhelinäänistä. De Forest voitti Eurovision laulukilpailun 2013. Häntä pidettiin yhtenä kilpailun ennakkosuosikeista.

## Singlejulkaisun kappaleet
* **Digitaalinen lataus**
# ”Only Teardrops” – 3:03

## Lähteet

## Aiheesta muualla
* Virallinen video
Ilmari Tawaststjerna

**Werner Ilmari Fredrik Tawaststjerna** (21. tammikuuta 1879 Pariisi, Ranska – 18. kesäkuuta 1932 Helsinki) oli Helsingin yliopiston siviilioikeuden professori 1927–1932. Tätä ennen hän toimi erilaisissa oikeusneuvosmiehen tehtävissä Helsingin raastuvanoikeudessa vuosina 1912–1926 ja korkeimman oikeuden apujäsenenä vuonna 1926. Hänestä tuli oikeustieteen tohtori vuonna 1913.

Hänen isänsä oli Werner Nikolai Tawaststjerna ja poikansa Erik Tawaststjerna.

## Julkaisuja
**Henkivakuutussopimus Suomen oikeuden mukaan*. 1909
**Lifförsäkringsaftalet till förmån för tredjeman enligt gällande finsk rätt*. 1913 (väitöskirja)

## Lähteet

## Aiheesta muualla
*
I Feed You My Love

”**I Feed You My Love**” on Margaret Bergerin esittämä musiikkikappale, jolla hän edustaa Norjaa . Kappaleen ovat kirjoittaneet Karin Park ja MachoPsycho, ja sen on tuottanut MachoPsycho. Kappale kilpaili 16. toukokuuta 2013 järjestetyssä toisessa semifinaalissa ja selviytyi jatkoon.

## Singlejulkaisun kappaleet
;Digitaalinen lataus
# ”I Feed You My Love” – 3:02

## Lähteet

## Aiheesta muualla
* Virallinen video
Malakanjokirastas

**Malakanjokirastas** (*Myophonus robinsoni*) on sieppojen heimoon kuuluva varpuslintu.

## Levinneisyys
Malakanjokirastasta tavataan kotoperäisenä Malesiassa. Lajin populaatioksi arvioidaan 3&nbsp;500–15&nbsp;000 yksilöä ja se on luokiteltu silmälläpidettäväksi.

## Elinympäristö
Malakanjokirastas elää metsissä vuoristojen alaosissa noin 750–1&nbsp;750 metrin korkeudella, usein puron läheisyydessä.

## Lisääntyminen
Malakanjokirastas munii 1–2 munaa. Pesiä ja poikasia on löydetty maalis-syyskuussa.

## Ravinto
Malakanjokirastas käyttää ravinnokseen luultavasti hyönteisiä.

## Lähteet
Teataja

**Teataja** oli vuonna 1944 perustettu Tukholmassa ilmestynyt virolaisten pakolaisten sanomalehti. Se ilmestyi vuosina 1946–1953 nimellä **Eesti Teataja**.

Lehti lakkautettiin vuonna 2002.

## Toimittajat
*1944–1953 Bernhard Ingel
*1945–1953 Oskar Mänd
*1949–1953 ja 1960–1970 Adelaida Lemberg
*1953–1954 Ilmar Talve
*1954, 1971–1995 ja 2000–2002 Aksel Mark
*1954–1956 Evald Uustalu
*1956–2000 Harri Kiisk
*1957–1958 Tõnis Kint
*1958–1960 Raimond Kolk
*1958–1970 Aleksander Warma
*1971–1996 Arvo Horm
*1995–2002 Aleksander Terras
*2000–2002 Otto Paju
*1986–2002 Ilmar Olesk, toimittaja ja valokuvaaja 

## Lähteet
Maloni Bole

**Maloni Bole** (s. 22. marraskuuta 1968 Suva) on fidžiläinen entinen pikajuoksija. Hän kilpaili vuoden 1988 kesäolympialaisissa Soulissa. Siellä hän putosi ensimmäisellä kierroksella sekä miesten 100 metrin juoksussa (jäätyään eränsä seitsemänneksi) että 200 metrin juoksussa (jäätyään eränsä viidenneksi). Hänen henkilökohtaiset ennätysaikansa ovat 100 metrin juoksumatkalla 10,96 (1986) ja 200 metrin matkalla 22,15 (1986).

## Lähteet
Umanin taistelu

**Umanin taistelu** oli toisessa maailmansodassa Saksan ja Neuvostoliiton joukkojen välinen taistelu Umanin kaupungin lähistöllä itärintamalla heinä-elokuussa 1941. Taistelu alkoi 15. heinäkuuta 1941 ja päättyi saksalaisten voittoon 8. elokuuta. Taistelussa saksalaiset saartoivat Neuvostoliiton 6. ja 12. armeijan vangiten yli 100&nbsp;000 kaupunkia puolustanutta neuvostosotilasta, mukaan lukien yhtymien komentajia. Saksalaisia avustivat taistelussa Unkarin mekanisoitu armeijakunta ja Romanian 3. armeija. Taistelun jälkeen Saksan 1. panssariryhmä hyökkäsi kohti Kiovaa avustamaan 2. panssariarmeijaa, mikä johti Kiovan taisteluun.
Carcharodontosauridae

**Carcharodontosauridae** on liitukaudella elänyt dinosaurusten heimo. Ne kaikki olivat teropodeja ja lihansyöjiä. 

Heimon jäsenet elivät 130–80 miljoonaa vuotta sitten Afrikassa, Etelä-Amerikassa, Euroopassa ja Aasiassa. Heimoon kuuluneita sukuja olivat muun muassa *[[Carcharodontosaurus]]* ja *[[Sauroniops]]*.

## Luokittelu
Heimoon kuuluneet suvut, yläheimot ja tribukset:
* *[[Acrocanthosaurus]]*
* *[[Altispinax]]*
* *[[Concavenator]]*
* *[[Eocarcharia]]*
* *[[Kelmayisaurus]]*
* *[[Sauroniops]]*
* *[[Shaochilong]]*
* *[[Veterupristisaurus]]*
* *[[Taurovenator]]*
* **Carcharodontosaurinae**
** *[[Carcharodontosaurus]]*
** **Giganotosaurini**
*** *[[Giganotosaurus]]*
*** *[[Mapusaurus]]*
*** *[[Tyrannotitan]]*

## Lähteet
Georgia Moffett

**Georgia Elizabeth Tennant** (o.s. Moffett, s. 25. joulukuuta 1984  1985) on englantilainen näyttelijä. Hänellä on ollut rooli rikoskomisario Samantha Nixonin tyttärenä Abigailina *[[The Bill]]issä* sekä Tohtorin tyttärenä Jennynä tieteissarjan *[[Doctor Who]]n* jaksossa ”Tohtorin tytär”. Hän on esiintynyt myös koronan aikaan etänä kuvatussa *Staged*-sarjassa yhdessä miehensä David Tennantin kanssa.

Tennantin vanhemmat ovat Peter Davison, joka esitti *Doctor Whossa* viidettä Tohtoria, ja Sandra Dickinson. Joulukuussa vuonna 2011 hän meni naimisiin näyttelijä David Tennantin kanssa. He tapasivat *Doctor Who* -sarjan kuvauksissä, sillä David Tennant näytteli kymmenettä Tohtoria jaksossa, jossa Georgia Tennant oli mukana. Heillä on viisi lasta.

## Lähteet
Hans Wetterström

**Hans Rolf Wetterström** (11. joulukuuta 1923 Nyköping – 17. marraskuuta 1980 Nyköping) oli ruotsalainen meloja, olympiavoittaja ja maailmanmestari. Hän voitti miesten 10&nbsp;000 metrin kajakkikaksikossa kultaa vuoden 1948 kesäolympialaisissa Lontoossa ja sai siinä hopeamitalin vuoden 1952 kesäolympialaisissa Helsingissä.

Wetterström sijoittui 10&nbsp;000 metrin kajakkikaksikossa neljänneksi vuoden 1956 kesäolympialaisissa Melbournessa.

Ratamelonnan maailmanmestaruuskilpailuissa Wetterström voitti kahdesti kultaa (1948, 1950) ja sai myös kahdesti hopeaa (1950, 1954).	

## Lähteet
Douglas Bennett

**Douglas Haig Bennett** (13. syyskuuta 1918 Saint-Lambert, Quebec – 28. kesäkuuta 2008 Pointe-Claire, Quebec) oli kanadalainen meloja ja olympiamitalisti. Hän sai vuoden 1948 kesäolympialaisissa Lontoossa hopeaa miesten 1&nbsp;000 metrin kanadalaisyksikössä ajalla 5.53,3 ja sijoittui lisäksi neljänneksi 1&nbsp;000 metrin kanadalaiskaksikossa. Hän oli moninkertainen Kanadan-mestari, ja hänet äänestettiin vuonna 1947 Montrealin "vuoden urheilijaksi".

Bennett aloitti urheilu-uransa uimarina ja jääkiekkoilijana. Hän työskenteli myöhemmin Bell Canadalle.

## Lähteet
George Ahlgren

**George Lewis Ahlgren** (16. elokuuta 1928 San Diego, Kalifornia – 30. joulukuuta 1951 Arizona) oli yhdysvaltalainen soutaja ja olympiavoittaja. Hän oli mukana voittamassa kultaa miesten kahdeksikossa vuoden 1948 kesäolympialaisissa Lontoossa.

Ahlgren opiskeli Kalifornian yliopistossa, Berkeleyssa. Hän liittyi Yhdysvaltain ilmavoimien palvelukseen, mutta kuoli pian tämän jälkeen lentoturmassa.

## Lähteet
Romolo Catasta

**Romolo Catasta** (26. maaliskuuta 1923 Wien, Itävalta – 17. maaliskuuta 1985 Wien, Itävalta) oli italialainen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja sai siellä pronssimitalin miesten yksikössä ajalla 7.51,4.

## Lähteet
Sinijokirastas

**Sinijokirastas** (*Myophonus caeruleus*) on sieppojen heimoon kuuluva varpuslintu.

## Levinneisyys
Sinijokirastasta tavataan Keski-Aasian eteläosista Intian pohjoisosien kautta Kiinaan ja Kaakkois-Aasiaan. Laji on luokiteltu elinvoimaiseksi.

## Lähteet
Karl Lindholm

**Karl Henrik (Kalle) Lindholm** (19. tammikuuta 1843 Myrskylä – 18. joulukuuta 1901 Helsinki) oli suomalainen toimittaja, valtiopäivämies ja riistanhoidon kehittäjä.

Lindholmin vanhemmat olivat kappalainen Karl Adolf Lindholm ja Johanna Gustafva Stenius. Hänen puolisonsa vuodesta 1872 oli Alma Sofia Åberg (k. 1906). Lindholm valmistui filosofian kandidaatiksi 1869, työskenteli 1870−1888 Helsingfors Dagbladin  toimituksessa ja sen jälkeen Helsingin kaupungin liikennekonttorin kamreerina. Lindholm oli innokas metsästäjä, joka toimi Suomen Metsästysyhdistyksen puheenjohtajana 1886−1899 ja harjoitti ensimmäisten joukossa Suomessa järjestelmällistä riistanhoitoa. Sitä koskevan kirjan *Jaktvården i Finland* hän julkaisi 1893. Sipoon Metsästysyhdistyksen puheenjohtajana vuodesta 1887 toiminut Lindholm kirjoitti myös toisen, kaksiosaisen metsästyksestä kertovan teoksen *Sibbo jakten I-II* (1890−1898).

Lindholm valittiin porvarissäädyssä Pietarsaaren edustajaksi valtiopäiville 1882.

## Lähteet

## Aiheesta muualla
*
Srilankanjokirastas

**Srilankanjokirastas** (*Myophonus blighi*) on sieppojen heimoon kuuluva varpuslintu.

## Levinneisyys
Srilankanjokirastasta tavataan kotoperäisenä Sri Lankan keskiosissa. Sen populaatioksi arvioidaan 1&nbsp;000–2&nbsp;500 yksilöä. Laji on luokiteltu erittäin uhanalaiseksi ja sen elinympäristöt ovat vähenemässä.

## Elinympäristö
Srilankanjokirastas elää tiheissä vuoristometsissä 900 metrin yläpuolella, usein puron lähettyvillä.

## Lähteet
Televisiovakuutus

**Televisiovakuutus** on erikoisvakuutuslaji, jollainen Suomessa on ollut markkinoilla televisiotoiminnan alkuaikoina. Se korvasi palovahingot ja esimerkiksi television kaatumisesta, laitteen kuumenemisesta ja kuvaputken räjähtämisestä aiheutuneet vahingot. Televisiovakuutuksia oli vuoden 1963 lopussa otettu 145&nbsp;611 kappaletta. Korvauksia kyseisenä vuonna maksettiin 1,9 miljoonaa markkaa.

Vakuutusyhtiö Turva otti vakuutuslajin valikoimiinsa vuonna 1960 joiksikin vuosiksi. Televisiovakuutuksia myönnettiin Suomessa vuoteen 1968 saakka.

## Vakuutuksen historiaa
Eräät suomalaiset vakuutusyhtiöt ryhtyivät myöntämään televisiovastaanottimille omia kohdevakuutuksia 1950-luvun lopulla. Vakuutusehtoina käytettiin ehtoja, jotka perustuivat konevakuutusehtoihin, sekä malleja, jotka perustuivat Pohjoismaissa, erityisesti Norjassa, käytössä olleisiin all&nbsp;risk&nbsp;-tyyppisiin ehtoihin.

Vahinkovakuutusyhdistyksen siviilipalovakuutusjaosto teki vuonna 1961 ehdotuksen tariffiksi ja ehdoiksi, joka hyväksyttiin marraskuussa 1961. Koska kaikki vahinkovakuutusyhdistyksen jäsenyhtiöt eivät noudattaneet tariffia, vakuutuskäytäntö muodostui kirjavaksi alusta alkaen.

Koska televisiovakuutus osoittautui monella tavalla ongelmalliseksi sekä vakuutuksenottajille että vakuutusyhtiöille, yhtiöt lopettivat uusien vakuutusten myöntämisen vuonna 1968 ja irtaantuivat entisistä vakuutusehtojen sallimalla tavalla.

## Lähteet

## Huomautukset
Terho

**Terho** tarkoittaa seuraavia:

* tammenterho, tammen pähkinä
* Terho, etunimi
* Terhokoti, Helsingissä toimiva saattohoitokoti
* Inkeroisten Terho, urheiluseura Inkeroisissa
* Terho, järvi Tammelassa
* Terho, pilapiirtäjä Terho Ovaskan nimimerkki

## Sukunimi
*Casper Terho (s. 2003), jalkapalloilija
*Emma Terho (s. 1981), jääkiekkoilija
*Evald Terho, ent. *Valde Condu* (1889–1970), näyttelijä
*Fredrik Terho (1867–1947), ratamestari ja keksijä
*Heikki Terho (1888–1959), filosofian maisteri ja rehtori
*Iina Terho (s. 1977), elokuvaohjaaja
*Jalmari Terho (1896–1966), taidemaalari
*Johannes Terho (1885–1961), shakinpelaaja, shakkitehtävien laatija ja toimittaja
*Johan Oskar Terho (1870–1935), maanviljelijä ja valtiopäivämies
*Juho Terho (s. 1976), koripalloilija
*Lasse Terho (1920–2006), suomalainen virkamies, opettaja, Satamaliiton toimitusjohtaja 1975–1983 ja satamaneuvos
*Mandi Terho, vuoteen 1910 *Vilenius* (1885–1971), näyttelijä
*Martti Terho (1929–1952), kirjallisuustoimittaja, kriitikko ja kirjailija
*Mika Terho (s. 1968), kirjailija
*Mikko Terho (1874–1937), opettaja ja heimoaktivisti
*Olga Terho (1910–2003), SKDL:n kansanedustaja
*Sampo Terho (s. 1977), tietokirjailija, sinisten poliitikko, kansanedustaja ja ministeri
*Tauno Terho (1912–1976), näytelmäkirjailija
*Teemu Terho (s. 1979), futsalpelaaja
*Toivo Terho, vuoteen 1906 *Tarkenius* (1889–1944), professori ja järkiperäisen kotieläinjalostuksen uranuurtaja
Alfred Mellows

**Alfred Paul Mellows** (8. kesäkuuta 1922 Croydon – 11. heinäkuuta 1997 Addlestone) oli brittiläinen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa hopeaa miesten kahdeksikossa.

## Lähteet
André Moccand

**André Moccand** (s. 25. tammikuuta 1931) on sveitsiläinen entinen soutaja.

Moccand kilpaili vuoden 1948 kesäolympialaisissa Lontoossa ja oli siellä mukana saamassa hopeaa miesten perämiehellisessä nelikossa.

## Lähteet
Kristoffer Lepsøe

**Kristoffer Lepsøe** (15. maaliskuuta 1922 Fana – 26. maaliskuuta 2006 Hagali) oli norjalainen soutaja ja olympiamitalisti. Hän oli mukana saamassa miesten kahdeksikossa pronssia vuoden 1948 kesäolympialaisissa Lontoossa.

Lepsøe myös osallistui vuoden 1952 kesäolympialaisissa perämiehettömään nelikkoon.

## Lähteet
Griffins RFC Kotka

**Griffins RFC** on kotkalainen rugby union -seura, joka perustettiin vuonna 2011. Joukkue pelasi rugbyn 1-divisioonassa. Kotipelinsä joukkue pelasi Puistolan urheilukentällä. Seura on lopettanut toimintansa, eikä osallistunut enää kaudelle 2014.

## Historia

Griffins RFC osallistui ensimmäistä kertaa rugbyn 1-divisioonaan kaudella 2012. Griffins RFC jäi etelälohkon viidenneksi. Kaudella 2013 Griffins RFC otti seuran historian ensimmäisen voiton, kun he voittivat Hämeenlinnan Linna Rugbyn luvuin 12–10. 

## Tilastot
### Sarjasijoitukset

### Saavutukset ja ennätykset

* Paras pistemies 2012: Samu Herrala
* Paras pistemies 2013: Niko Hotanen ja Arttu-Petteri Klami

## Lähteet

## Aiheesta muualla
* Griffins RFC:n virallinen sivusto
Aldo Tarlao

**Aldo Tarlao** (26. maaliskuuta 1926 Grado – 12. maaliskuuta 2018 Trieste) oli italialainen soutaja, olympiamitalisti ja Euroopan mestari.

Tarlao saavutti perämiehellisissä kaksikoissa olympiahopeaa Lontoossa 1948. Hän kilpaili samassa lajissa myös Helsingin kesäolympialaisissa 1952 sijoittuen neljänneksi ja voitti EM-kilpailusta kolme kulta- ja yhden hopeamitalin. Tarlao kuoli Triestessä 91-vuotiaana 12. maaliskuuta 2018.

## Lähteet
* Profiili Italian olympiakomitea 
* 

### Viitteet

## Aiheesta muualla
*
Børge Raahauge Nielsen

**Børge Daniel Raahauge Nielsen** (26. maaliskuuta 1920 Køge – 5. lokakuuta 2010 Odense) oli tanskalainen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa pronssia miesten perämiehellisessä nelikossa.

## Lähteet
Alberto Radi

**Alberto Radi** (10. joulukuuta 1919 Trieste – 13. heinäkuuta 1989) oli italialainen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja sai siellä hopeaa miesten perämiehellisessä kaksikossa.

## Lähteet
Carl-Ebbe Andersen

**Carl-Ebbe Andersen** (19. tammikuuta 1929 Roskilde – 14. kesäkuuta 2009 Roskilde) oli tanskalainen soutaja ja olympiavoittaja. Hän kilpaili vuoden 1948 kesäolympialaisissa Lontoossa ja voitti siellä kultaa miesten perämiehellisessä kaksikossa.

## Lähteet
Francesco Faggi

**Francesco Faggi** (8. maaliskuuta 1926 Perledo – 12. kesäkuuta 2016 Perledo) oli italialainen soutaja ja olympiavoittaja. Hän kuului kultaa miesten perämiehettömässä nelikossa voittaneeseen joukkueeseen vuoden 1948 kesäolympialaisissa Lontoossa. Hän osallistui myös vuoden 1952 kesäolympialaisiin Helsingissä ja oli mukana voittamassa Euroopan-mestaruuksia.

## Lähteet
Christopher Barton

**Christopher Bertram Ronald "Chris" Barton** (21. marraskuuta 1927 Celbridge, Irlanti – 18. elokuuta 2013 Christchurch, Uusi-Seelanti) oli brittiläinen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa hopeaa miesten kahdeksikossa. Myös Bartonin isä, nykyaikainen viisiottelija Derick Barton, oli olympiaurheilija.

Barton kuoli Uuden-Seelannin Christchurchissa 18. elokuuta 2013, 85-vuotiaana.

## Lähteet
* Chris Barton Bio, Stats, and Results  Olympics at Sports-Reference.com 

### Viitteet
Tage Henriksen

**Tage Henriksen** (8. huhtikuuta 1925 Roskilde – 13. toukokuuta 2016) oli tanskalainen soutaja ja olympiavoittaja. Hän kilpaili vuoden 1948 kesäolympialaisissa Lontoossa ja voitti kultaa perämiehellisessä kaksikossa.

## Lähteet
Finn Pedersen

**Finn Pedersen** (30. heinäkuuta 1925 Roskilde – 14. tammikuuta 2012) oli tanskalainen soutaja ja olympiavoittaja. Hän kilpaili vuoden 1948 kesäolympialaisissa Lontoossa ja voitti siellä kultaa miesten perämiehellisessä kaksikossa. Hän osallistui myös vuoden 1956 kesäolympialaisiin Melbournessa, jossa hän putosi perämiehettömässä kaksikossa semifinaalissa.

## Lähteet
Bruno Boni

**Bruno Boni** (13. toukokuuta 1915 Cremona – 30. maaliskuuta 2003 Cremona) oli italialainen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja sai siellä pronssia miesten perämiehettömässä kaksikossa.

## Lähteet
František Čapek

**František Čapek** (24. lokakuuta 1914 Branice – 31. tammikuuta 2008 Praha) oli tšekkoslovakialainen meloja ja olympiavoittaja. Hän kilpaili vuoden 1948 kesäolympialaisissa Lontoossa ja voitti siellä kultaa miesten 10&nbsp;000 metrin kanadalaisyksikössä. Lisäksi hän voitti seitsemän kansallista mestaruutta ja sai hopeamitalin ratamelonnan maailmanmestaruuskilpailuissa vuonna 1954.

## Lähteet
František Čapek (ampuja)

**František Čapek** (12. marraskuuta 1914 Jasenná – 17. kesäkuuta 1988 Hradec Králové) oli tšekkoslovakialainen ampuja. Hän sijoittui miesten trapissa neljänneksi vuoden 1952 kesäolympialaisissa Helsingissä ja kuudenneksi Melbournen kesäolympialaisissa 1956.

## Lähteet
Avaz Twist Tower

**Avaz Twist Tower** on vuonna 2008 rakennettu pilvenpiirtäjä Sarajevossa. Torni on 150 metriä korkea ja siinä on 39 kerrosta. Ylimmässä kerroksessa on yleisölle avoin maksullinen näköalatasanne.

## Lähteet

## Aiheesta muualla
Pang Panpan

**Pang Panpan** (, pinyin: *Páng Pànpàn*; s. 7. kesäkuuta 1988) on kiinalainen entinen telinevoimistelija. Hän kuului lajin maailmanmestaruuden vuonna 2006 voittaneeseen Kiinan naisten joukkueeseen. Lisäksi hän voitti samana vuonna Aasian kisoissa joukkueen kanssa kultaa ja yksilökilpailijana hopeaa permannolla. Loukkaantumiset estivät Pangia pääsemästä kilpailemaan vuoden 2008 kesäolympialaisissa.

## Lähteet
Wolfgang Güldenpfennig

**Wolfgang Güldenpfennig** (s. 20. joulukuuta 1951 Magdeburg) on Itä-Saksaa edustanut entinen soutaja ja olympiavoittaja. Hän voitti vuoden 1976 kesäolympialaisissa Montrealissa kultaa miesten pariaironelikossa ja sai lisäksi pronssimitalin yksikössä vuoden 1972 kesäolympialaisissa Münchenissä.

## Lähteet
Tarlochan Singh

**Tarlochan** (myös *Trilochan*) **Singh Bawa** (12. helmikuuta 1923 Lahore – 24. huhtikuuta 2008 Ambala) oli intialainen maahockeypelaaja ja olympiavoittaja. Hän kilpaili vuoden 1948 kesäolympialaisissa Lontoossa ja kuului siellä lajissa kultaa voittaneeseen joukkueeseen. Hän työskenteli poliisimiehenä, kunnes jäi eläkkeelle vuonna 1981.

## Lähteet
Erich Schriever

**Erich Walter Schriever** (6. elokuuta 1924 – 29. huhtikuuta 2020) oli sveitsiläinen soutaja, olympiamitalisti ja Euroopan mestari.

Schriever kilpaili Lontoon kesäolympialaisissa 1948, missä hän saavutti hopeaa perämiehellisessä nelikossa. EM-kilpailuista Schriever saavutti kahdeksikoissa pronssia vuonna 1947 ja perämiehettömissä kaksikoissa kultaa vuonna 1953 sekä hopeaa vuonna 1954. Schiever kuoli 95-vuotiaana 29. huhtikuuta 2020.

## Lähteet
* 

### Viitteet

## Aiheesta muualla
*